Chè Anseyan
Nap envitew pou w jwenn avèk nou nan mwa jiyè sa pou de evenman sa yo ki konstwi pou pataje kèk ide sou pwosesis aprantisaj kreyatif nan sal klas la. Gen yon ekip kap soti Etazini pou administre atelyea, men se konsèy ou yo avèk ide ou yo kap pèmèt semèn sa fantastik!
Sou baz sa nou aprann de evenman sa yo, nou gen entansyon lanse yon sit wèb ki rele: www.kreyatif.org. sit wèb sa se ap yon lyen kote chak anseyan Ayisyen ap ka jwenn kèk defi kreyatif gratis pou yo ka itilize nan sal klas yo.
Atelye Devlopman Pwofesyonèl
17-18 Jiyè
Nan atelye entèraktif sa, nou pral wè:
Poukisa li enpotan pou jèn espri sa yo bezwen eksperimante pwosesis kreyatif sa.
Strateji nou ka entegre aprantisaj kreyatif nan klas la.
Koman wap fè konnen si elèv ou yo motive.
Elèv yo ap ka fè pratik ak anpil aktivite amizan.
Nap bay yon sètifika ak anseyan ki konplete atelyea.
19-20 Jiyè
Nou pral itilize enfòmasyon nou te aprann yo nan atelye ki te fèt pou anseyan yo, nou pral pratikeke tout sa nou te aprann yo sou yon group ki gen 150 elèv kap soti nan lekòl : Institution Mixte Frère Silar ak lekòl Jehovah Nissi. Anseyan yo ap kondi elèv yo nan kèk defi kreyatif kap gen ladann: Jeni, Atizay, Aksyon, ak lòt aktivite amizan.